CELEX: E2014C0020
Language: fi
Date: 2014-01-29 00:00:00
Title: EFTAn valvontaviranomaisen päätös N:o 20/14/KOL, annettu 29 päivänä tammikuuta 2014 , valtiontukea koskevien menettelysääntöjen ja aineellisten sääntöjen muuttamisesta 92. kerran

19.6.2014   
            
            
               FI
            
            
               Euroopan unionin virallinen lehti
            
            
               L 179/77
            
         EFTAN VALVONTAVIRANOMAISEN PÄÄTÖS
   N:o 20/14/KOL,
   annettu 29 päivänä tammikuuta 2014,
   valtiontukea koskevien menettelysääntöjen ja aineellisten sääntöjen muuttamisesta 92. kerran
   EFTAN VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen (1) ja erityisesti sen 61–63 artiklan sekä pöytäkirjan 26,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta (2) ja erityisesti sen 5 artiklan 2 kohdan b alakohdan ja 24 artiklan,
   SEKÄ KATSOO SEURAAVAA:
   EFTAn valvontaviranomaisen valtiontukisuuntaviivojen laivanrakennusteollisuutta koskevan luvun (3) voimassaolo päättyi 31 päivänä joulukuuta 2013 (4).
   Kyseinen luku vastasi laivanrakennusteollisuuden valtiontukea koskevia yhteisön puitteita (5), joiden voimassaolo myös päättyi 31 päivänä joulukuuta 2013 (6).
   Euroopan komissio, jäljempänä ’komissio’, antoi 6 päivänä joulukuuta 2013 tiedonannon laivanrakennusteollisuuden valtiontukea koskevien puitteiden soveltamisen jatkamisesta 30 päivään kesäkuuta 2014 asti (7).
   Kuten yhteisön puitteiden 10 kohdassa todetaan, komissio aikoo sisällyttää laivanrakennusteollisuuden innovaatiotukea koskevat säännöt tutkimus- ja kehitystyöhön sekä innovaatiotoimintaan myönnettävästä valtiontuesta annettuihin yhteisön puitteisiin ja yhdistää laivanrakennusteollisuuden aluetuet alueellisia valtiontukia koskeviin suuntaviivoihin.
   Komissio antoi 19 päivänä kesäkuuta 2013 alueellisia valtiontukia koskevat uudet suuntaviivat vuosille 2014–2020. EFTAn valvontaviranomainen, jäljempänä ’valvontaviranomainen’, on myös antanut uudet alueellisia valtiontukia koskevat suuntaviivat vuosille 2014–2020. Molempia suuntaviivoja aletaan kuitenkin soveltaa vasta 1 päivästä heinäkuuta 2014.
   Komissio on parhaillaan tarkistamassa myös tutkimus- ja kehitystyöhön sekä innovaatiotoimintaan myönnettävää valtiontukea koskevia puitteita. Tutkimus- ja kehitystyöhön sekä innovaatiotoimintaan myönnettävää valtiontukea koskevien uusien puitteiden hyväksymispäivä ei ole vielä tiedossa, mutta komissio aikoo viedä prosessin päätökseen 30 päivään kesäkuuta 2014 mennessä.
   Kun otetaan huomioon, että myös valvontaviranomaisen tarkoituksena on laajentaa yleiset horisontaaliset määräykset koskemaan laivanrakennusteollisuutta, kuten laivanrakennusteollisuuden suuntaviivojen 10 kohdassa todetaan, ja jotta voitaisiin varmistaa valtiontukisääntöjen yhtenäinen soveltaminen koko Euroopan talousalueella, valvontaviranomaisen valtiontukisuuntaviivojen nykyisen laivanrakennusteollisuutta koskevan luvun voimassaoloa olisi jatkettava.
   Komissiota ja EFTA-valtioita on kuultu,
   ON HYVÄKSYNYT TÄMÄN PÄÄTÖKSEN:
   1 artikla
   Muutetaan EFTAn valvontaviranomaisen valtiontukisuuntaviivojen laivanrakennusteollisuutta koskevan luvun 35 kohdan ensimmäinen virke kuulumaan seuraavasti:
   
      
                  ”(35)
               
               
                  Valvontaviranomainen aikoo soveltaa näissä suuntaviivoissa vahvistettuja periaatteita 30 päivään kesäkuuta 2014.”
               
            
   2 artikla
   Ainoastaan englanninkielinen teksti on todistusvoimainen.
   
      Tehty Brysselissä 29 päivänä tammikuuta 2014.
      
         
            EFTAn valvontaviranomaisen puolesta
         
         Oda Helen SLETNES
         
            Puheenjohtaja
         
         Frank BÜCHEL
         
            Kollegion jäsen
         
      
   
   
      (1)  ”ETA-sopimus”.
   
      (2)  ”Valvonta- ja tuomioistuinsopimus”.
   
      (3)  EUVL L 31, 31.1.2013, s. 77, ja ETA-täydennysosa N:o 7, 31.1.2013, s. 1.
   
      (4)  Ks. EFTAn valvontaviranomaisen laivanrakennusteollisuuden valtiontukia koskevien suuntaviivojen 35 kohta.
   
      (5)  EUVL C 364, 14.12.2011, s. 9.
   
      (6)  Ks. laivanrakennusteollisuuden valtiontukia koskevien yhteisön puitteiden 35 kohta.
   
      (7)  EUVL C 357, 6.12.2013, s. 1.